經數:一七三九

經名:新華嚴經論卷第二

頁數:七三一

上      欄

總一時同成正覺. 本無先後無妨□. 爲法本

體性無時故. 凡情橫繫妄作時生. 妄見網中

見佛出也. 而實諸佛應眞會本無出無沒. 是

故華嚴經云. 諸佛不出世亦無有涅槃. 諸佛

但自體應眞. 任性圓寂. 稱性緣起. 對現色身

無來無去. 無造作故

第十大方廣佛華嚴經卽以此經名根本佛乘

爲宗. 又以因圓果滿法界理事自在緣起無

□爲宗. 爲此經名大方廣佛華嚴經. 還以佛

乘爲宗. 此經說毘盧遮那自體智悲果德. 普

示衆生. 還令大心衆生信佛果德用成因位.

旣生信已還修理智萬行. 大悲果德用成初

證. 初發心時便成正覺. 理行雙修使體用自

在不一. 理不孤行長其偏見. 此經有十種甚

深廣大無比法與諸經別

一是一切諸佛自體根本理智大悲. 法界圓

滿無限之乘. 非是三乘權施設故. 甚深廣大

無比

二佛身卽是法報本身無量相海之所莊嚴.

一一毛孔含容法界. 一切境界重重無盡. 甚

深廣大無比

三此經說一切諸佛本報國土十蓮華藏世界

海一. 一蓮華藏最下世界皆有十佛世界微

塵數廣大刹淸淨莊嚴. 一一廣大刹復有十

佛世界微塵數諸小刹眷屬圍□. 已上倍倍

增廣. 一一華藏世界皆滿虛空. 互相徹入重

重無盡. 甚深廣大無比

四此經說有菩提樹. 高顯殊特金剛爲身. □

璃爲幹. 衆雜妙寶以爲枝條. 寶華雜色摩尼

中      欄

爲果. 與華間列. 逾金剛藏菩薩身中所現菩

提樹. 其身周圍十萬三千大千世界. 高百萬

三千大千世界. 枝條廣狹與樹相稱廣大無

八

五此經說. 普光明殿包含法界衆妙實飾光

影重重衆寶樓閣臺□階□莊嚴皆光映徹.

遍周法界廣大無比

六此經有一切處文殊師利一切處. 普賢體

用相徹充滿法界. 理事無□纖塵之內行海

無盡甚深廣大無比

七此經有如來於刹那際從兜率天降神母胎

成佛說法化終涅槃. 然不廢報身常居菩薩

衆海充遍十方無盡身雲皆眞金色目髮紺靑

身色光明互相照徹. 如是衆海. 皆齊法界十

方無間. 無有纖虛空缺之處. 體徹相入色像

重重無妨無□. 隨所宜堪對現色身. 令諸衆

生發菩提心. 而無失時. 如是衆海皆廣大無

比

八此經若有大心衆生. 於此法門深生信心.

不讀餘經. 深明體用 . 以小方便疾得菩提. 初

發心時十住之首. 位齊佛果. 如來出現品中

說云. 設有菩薩於無量百千那由他劫行六

波羅蜜修集種種菩提分法. 若未聞此如來

不思議大威德法門. 或時聞已不信不解不

順不入. 名爲假名菩薩. 以不能生如來家故.

若得聞此如來無量不可思議無障無□智慧

法門. 已信解隨順悟入. 當知此人生如來家.

隨順一切如來境界. 又下文. 佛子. 菩薩摩訶

薩成就如是功德. 少作功力得無師自然智.

下      欄

普賢菩 薩言. 見佛聞法不生信者. 亦成解脫

智種. 作食少金剛等喩. 廣如經說. 此經有如

是大威德不思議法門. 超諸三乘廣大無比

九此經有表法之首. 善財童子不離一念而

經一生. 不離一處遍至十方. 經歷五十三善

知識. 得一百一十城之法門. 一一菩薩法門

識藝行相身色形貌攝生之軌. 皆齊法界具

足無盡. 廣大行門不離一生便成正覺. 更無

始終前後之際. 則廣大如法界. 究竟如虛空.

如是廣大無比

十此經有十佛境界十無盡法門. 十智. 十地.

十身. 十眼. 十耳. 十鼻. 十辯十寶. 十山王. 十

龍王. 十刹塵. 十海. 一一各具十不可說境界

譬喩無盡法門廣大無比

又此經有十種德

一如大海衆流所歸諸流入已隨則廣大皆同

海德. 此經亦爾. 若有衆生能生信入者則同

如來性海智海果德

二如世間一切井泉以海爲體. 若人飮者皆

得海味一體無異. 但隨業力不得鹹味. 此經

亦爾. 若有大心衆生聞持信入. 便得如來法

身佛性大悲智味. 闡提之人無所堪任. 然如

來智性常作生因

三猶如大海有四寶珠. 一名積集寶. 二名無

盡藏. 三名遠離熾然. 四名具足莊嚴. 此四寶

珠一切凡夫諸龍神等所不能見. 此經亦爾.

一切二乘及權敎菩薩行六波羅蜜未□心者.

所不能見. 唯除最上佛乘大心衆生. 能見此

經而生信入. 自見自心同佛知見大智之寶.

經數:一七三九

經名:新華嚴經論卷第二

頁數:七三二

上      欄

此如來出現品中說云. 此諸衆生云何具有

如來智慧. 愚癡迷惑不知不見. 我敎以聖道.

令其永離妄想執著. 於自身中得見如來廣

大智慧與佛無異

四者猶如大海一切諸龍魚等同在海中而有

出生. 此經亦爾. 能說一切衆生心海. 一念之

中有無量諸佛. 於諸衆生心海而興出世成

等正覺. 如此經如來出現品云. 佛子. 菩薩摩

訶薩應知自心念念常有佛成等正覺. 何以

故. 諸佛如來不離此心成正覺故. 如自心

然. 一切衆生心亦復如是. 五猶如大海能受

大雨. 無量大雨一時□入. 若水及海皆同海

味無有前後. 此經亦爾. 爲此經說十住初心

初發心時便成正覺. 同得如來一切智味. 經

云. 以小方便疾得菩提. 如善財龍女等. 其人

也

六猶如大海大身衆生之所都止. 此經亦爾.

最上大心衆生之所都止. 澤沼之龍不樂其

居

七此經猶如大海不宿死屍. 此經亦爾. 若有

見聞信樂而能悟入. 永離凡夫權學闡提死

屍. 直同如來法身智海

八此經猶如大海潮無失時. 此經亦爾. 若有

衆生根堪聞者則得聞之. 隨其樂欲則得聞

之. 五乘法化而無失時. 如來出現品云. 佛子.

如來音聲亦復如是. 無主無作無有分別非

入非出. 但從如來功德法力出於四種廣大

音聲. 其四者何. 一曰. 汝等當知一切諸行. 皆

悉是苦. 所謂地獄苦. 畜生苦. 餓鬼苦. 無福德

中      欄

苦. 著我我所苦. 作諸惡行苦. 欲生人天當修

善根. 生人天中離諸難處. 衆生聞已. 捨離顚

倒諸諸善行. 離諸難處生人天中. 此是人天

乘. 二曰. 汝等當知. 一切諸行衆苦識然. 如熱

鐵丸. 諸行無常是磨滅法. 涅槃寂靜無爲安

樂. 遠離熾然消諸熱惱. 衆生聞已勤修善法

於聲聞乘得隨順音聲忍. 此是聲聞乘. 三曰.

汝等當知. 聲聞乘者. 隨他語解智慧狹劣. 更

有上乘名獨覺乘. 悟不由師. 汝等應學樂勝

道者. 聞此音已捨聲聞道修獨覺乘. 此是獨

覺乘. 四曰汝等當知. 過二乘位更有勝道. 名

爲大乘. 菩薩所行. 順六波羅蜜. 不斷菩薩行.

不捨菩提心. 處無量生死而不疲厭. 過於二

乘名爲大乘. 此是菩薩大乘. 又曰. 第一乘勝

乘最勝乘上乘無上乘利益一切衆生乘. 若

有衆生信解廣大諸根猛利宿種善根. 爲諸

如來神力所加. 有勝樂欲希心佛果. 聞此音

已發菩提心. 此是佛乘. 佛子. 如來音聲. 不從

身出. 不從心出. 而能利益無量衆生. 佛子.

是爲如來音聲第一相. 當知如來音聲常隨

五乘衆生應所聞故. 猶如大海潮無失時故

九此經猶如大海體無作用. 以因緣故而生

四大寶珠. 於此四寶能生一切諸珍寶等. 若

無此四寶. 一切諸寶無所得生. 四寶名前已

說訖. 此經亦爾. 如來一性淸淨海. 一切衆生

而共有之. 不能演說而如來隨衆緣起四大

智四無量心. 而能出生一切法門. 無量道寶

利安衆生無所乏少. 於此性海若無四智四

無量心. 設有聖果皆隨聲聞緣覺二乘之行.

下      欄

於此性海雖成就四智四無量法寶. 而彼性

海無作者. 以無得無證法如是故

十猶如大海以淸淨德而能影現七金山須彌

寶山. 四天王等所有莊嚴. [&FFFF]#不於中分明顯

現. 此經亦爾. 具說如來法身性海具德莊嚴.

十佛身十蓮華藏. 五位十智十波羅蜜. 十定

十忍. 因果報得諸道品法. [&FFFF]#不分明顯現其

事. 此經大體以性起大智法界爲體用. 於性

起大智法界體用門. 安立諸地差別化生之

法. 是故於此法中起信發大菩提心. 十住初

首便卽見性起法身智慧. 便成正覺. 然始卽

從性起智慧之位. 行諸行相敎化衆生. 卽覺

行圓滿佛. 不同權敎先行菩薩行. 學假眞如

障故. 爲觀當情. 眞如成障. 所行之行□是有

爲. 所發菩提心□未離生滅. 所斷分別無明

由觀折伏. 十地之位方能見性. 經三祇劫方

始成佛. 仍須百劫別修相好. 若將此大方廣

佛華嚴經佛所本乘. 同彼化身. 引彼權學上

中下流. 全非信解. 去佛玄遠. 未解經意. 久大

曠劫. 終無成佛之期. 若上上根人信解此經.

明知不謬卽當乘如來乘直至道場. 當所乘

時卽是道場更無可至. 如法華經亦是佛乘.

則是化佛引彼三乘令知實法. 卽三界火宅

門前三乘. 羊車鹿車大牛之車. 卽是上中下

根三乘. 爲上根之人有一分慈悲故. 勝餘二

乘爲觀假故. 未有實見. 名爲不眞菩薩. 此三

上中下根之人. 俱有惡三界苦. 中下根人聲

聞緣覺惡而心出. 上根菩薩厭而不離. 爲慈

悲勝彼三乘故. 有饒益之心. 此三種人俱. 不

經數:一七三九

經名:新華嚴經論卷第二

頁數:七三三

上      欄

知三界體相一眞佛境. 如出現品中廣明. 佛

對此故說佛所有功德報相皆是修生. 令諸

權學修治作意. 經三祇劫修無成佛之期. 是

故門前之駕是佛權施. 露地白牛方明法界.

性相本唯眞智. 所有分別皆是智爲. 是故法

華經云. 種種性相義. 我及十方佛. 乃能知是

事. 聲聞及緣覺. 不退諸菩薩. 皆悉不能知.

卽是門前三乘也. 爲未明是法住法位世間

相常住. 爲三乘同有厭苦集. 樂修滅道之心.

未明苦集本唯智起. 不了滅道本自無修無

造無作. 化諸群品如幻住世. 性絶無明則是

佛故. 一念相應一念佛. 一日相應一日佛. 何

須苦死要三僧祇. 但自了三界業能空業處.

任運接生卽是佛也. 何須變易. 方言成佛. 龍

天變易豈爲佛耶. 三乘之人亦能變易. 何故

待三僧祇佛方成. 故十地之上方能見性. 是

故經頌云. 若以色性大神力. 而欲望見調御

士. 彼則□目顚倒見. 彼爲不識最勝法 . 佛者

覺也. 覺業性眞業無生滅. 無得無證. 不出不

沒. 性無變化. 本來如如. 卽是佛故. 隨緣六道

行. 菩薩行. 變化神通接引迷流. 佛非變化. 淨

名經云. 雖成正覺轉于法輪. 不捨菩薩之道.

是菩薩行故. 以此善財十住初心. 於妙[&FFFF]#山

上德雲比丘所. 得憶念一切諸佛境界智慧

光明普見法門. 卽便成正覺. 然後始詣諸友.

心菩薩道. 行菩薩行. 當知正覺體用之時卽

心無作處卽是佛故. 不須修行. 設當行滿亦

不移今故. 如化佛示成化相之時. 苦行麻麥

判髮持衣. 持諸飾好[&FFFF]#草等事. 爲化外道樂

中      欄

苦行者. 及三乘之根有放逸者. 經中佛已和

會. 非佛自須如是等行. 無增上慢者. 豈須如

是. 一念任無作性. 佛智慧現前. 無得無證則

是佛也. 還如善財證覺之後方心菩提道菩

薩行. 何以然者. 爲覺道之後方堪入纏. 處纏

無縛. 始能爲衆生說法解縛. 若自有縛能解

彼縛. 無有是處. 說時前後法是一時故. 當知

若欲行菩薩行先成正覺. 是故善財十住初

首. 於妙[&FFFF]#山頂. 此像須彌山頂上說十住法

門. 德雲比丘所得憶念一切諸佛境界智慧

光明普見法門. 解云. 以處表法者. 爲至法際

無相可得. 如上高山至相盡處故. 以無相性

能現色身. 無心性中知見自在. 觀機攝益. 名

之爲妙. 善害煩惱. 名之曰[&FFFF]#. 具足知見出過

情境. 智逾高遠不動爲山. 釋法門者. 憶念者.

常無念也. 一切諸佛境界者. 無念則無內外

中間. 無內外中間故則佛境界也. 智慧光明

者. 應物觀根名之曰智. 簡機權實名之曰慧.

應機破惑名之爲光. 心垢解脫名之曰明. 法

眼遐明等衆生界名之曰普. □無所得名之

曰見. 創證斯理名曰法門. 此一位之中悲智

齊足. 具差別智入俗接凡. 一如善財所行軌

範. 從初住位與佛齊光. 等覺位中行唯卑下.

始同人席童女童男. 不閑敎跡虛相誹毁. 達

心明體龜鏡宛然. 問曰. 法華經門前三乘大

牛車與露地白牛之車. 一種是牛. 有何異也.

答曰. 門前三乘. 對三界苦. 且令離火宅所燒

權[&FFFF]#火難. 非云成佛. 爲權敎菩薩樂行悲心

有饒益志. 自離火難不離三界. 有一分度衆

下      欄

生心. 勝二乘自心解脫故. 且得一分之運載

之心. 名之爲大牛. 望二乘處大故. 十地見性

方成佛故. 猶經多劫始能眞故. 望彼二乘但

名菩薩大乘. 非名佛乘. 法華法云. 唯有一乘

法. 無二亦無三. 則引彼三乘總歸一乘. 猶說

小乘遠成佛記. 爲雖有信許成佛□習稍難.

故標遠劫. 龍女刹那之頃便至佛身. 則明眞

證達苦卽眞無所厭故. 是故門前之乘對三

乘設. 露地白牛方明至無依之處. 露地者. 卽

佛地也. 爲佛智無依止故. 故云露地. 白牛者.

卽法身. 悲智也. 以法身無相名之爲白. 智能

觀機悲心濟物名之爲牛. 爲取牛能運載故.

爲以無作法身悲智濟物故喩同牛也. 以濟益

名之曰牛. 門前之牛何異此牛. 爲門前之牛

觀空增勝破三界苦處. 且有一分慈悲. 離一

分[&FFFF]#三業苦. 三祇未滿. 疏見佛性. 不證智身

根本智. 不言白色. 不言露地. 爲假眞如及空

觀當情猶有所依故. 不言白色也. 有所依故.

不言露地也. 今諸子馳走雖至露地. 同索三

車. 羊車鹿車大牛之車者. 明三乘人出三界

苦. 且[&FFFF]#火難. 雖復□心信此一乘至於初地.

猶將未及爲三乘習氣未亡故. 但隨佛語而

隨信之. 猶心本成堅信故. 還索三乘. 未敢□

大故. 佛便誘引令成信力. 等與大車. 故言非

已所望. 今皆與之. 此卽明三乘□心. 如門前

牛車. 不云白色. 不云裝飾. 爲有漏故. 且得一

分勝人天樂. 未得無作智身功德妙樂故. 不

同露地白牛之乘. 具言裝飾高廣等事. 此乃

門前與露地之乘. 全別不同. 諸有餘意. 下文

經數:一七三九

經名:新華嚴經論卷第三

頁數:七三四

上      欄

更明. 是故法華經是會權入實. 此華嚴經卽

諸佛根本所乘. 又彼經龍女所表. 此經善財

所陳. 和會善財龍女行相. 下文廣明佛之意

者. 化彼三權咸歸此實. 故此經名爲一切智

根本佛乘

新華嚴經論卷第二

新華嚴經論卷第三

長者李通玄撰

第二明依宗敎別者. 夫大覺出興. 稱眞智而

自在. 法身無際. 等群品以同軀. 任器現形應

根施敎. 如空谷響應擊成音. 谷響無心亦無

處所. 但以隨緣而能普應. 如來設敎亦復如

是. 稱自根緣得自心之法. 隨增廣而成熟之.

亦無常宗而成立敎. 對病施藥. 病□藥除. 一

念之間雨無量法. 稱周法界對現色身. 法旣

無窮宗敎無盡. 無前後際普備諸根. 但爲衆

生自分前後. 且如毘盧遮那之敎無始無終.

稱性無方無斷無絶. 隨其根類自見入胎出

家說始終敎行入寂涅槃. 其實如來本不如

是. 卽法華經亦說. 吾從成佛已來經無量阿

僧祇劫. 以性海圓智一念卽無量劫也. 如是

圓智何有前後者焉. 此經云. 入刹那際三昧

示現初生涅槃. 又如經中. 兜率天子三生十

地. 第二生上猶從惡道中來. □光照身生於

兜率天上. 得離垢三昧便見如來. 住金剛寶

地化大菩薩. 在閻色提始入母胎. 又法華經

中      欄

云. 衆生見劫盡. 大火所燒時. 我此土安穩.

何有前後敎之差別也. 但隨一期同而且異.

約立先德十家之敎約爲軌範. 餘可淮知

第一後魏菩提留支立一音敎

第二陳朝眞諦三藏立二敎

第三後魏光統律師立三種敎

第四齊朝大衍法師立四種敎

第五護身法師立五種敎

第六陳朝南嶽思禪師智者等立四敎

第七新羅國元曉法師造此經疏亦立四敎

第八唐朝吉藏法師立三種敎

第九梁朝光宅寺雲法師立四敎

第十[&FFFF]#朝江南印法師立二敎

第一後魏菩提留支立一音敎者. 謂一切聖

敎唯是如來一圓音敎. 但隨根異故種種差

殊. 如經一雨所潤等. 敎云. 佛以一音演說法.

衆生隨類各得解

第二陳朝眞諦三藏立二敎者. 謂一漸. 二頓.

約漸悟菩薩大由小起. 所設具有三乘之敎

名爲漸.  卽涅槃等經. 若約直往頓機大不由

小起. 所設敎唯菩薩乘. 故名爲頓. 卽華嚴經

是. 大遠法師亦同此說

第三後魏光統律師承習佛陀三藏立三種敎

者. 一漸. 二頓. 三圓. 光法師釋意. 一爲根未

熟. 先說無常後乃說常. 先說空後說不空等.

如是漸次名爲漸敎. 二爲根熟之輩於一法

中具足演說一切法. 謂常與無常空不空等

敎. 一切具說. 更無由漸故名爲頓. 三爲上達

之人分契佛境者說於如來解脫無□究竟果

下      欄

德圓極□密自在法. 門故名圓. 敎於前三敎

之上分爲三敎

第三齊朝大衍法師立四敎者. 一因緣敎. 謂

小乘薩婆多等部. 二假名敎. 謂成實論及經

部等. 三不眞敎. 謂般若說卽空理明一切不

實等. 四眞宗. 謂華嚴涅槃法界眞理佛性

等

第五護身法師立五敎者. 爲於前四敎內. 眞

如佛性以爲眞敎. 卽涅槃經是. 第五法界敎.

卽華嚴經明法界自在無□門是

第六陳朝南嶽思禪師智者禪師等立四敎

者. 一三藏敎. 亦名小乘敎. 如法華經云. 亦不

親近貪著小乘三藏學者. 智論中小乘爲三

藏. 大乘爲摩訶衍藏. 二名通敎亦名漸敎. 謂

大乘經中通說三乘通備三根. 又如大品經

中乾慧地等通三乘者是. 三名別敎. 亦名頓

敎. 謂頓說大乘經中所說法門道理. 不通小

乘者是也. 四謂圓敎. 亦名□密敎. 說法界自

在具足圓滿一卽一切一切卽一無□法門.

華嚴法華經等是也

第七唐朝海東新羅國元曉法師造此經經疏亦

立四敎者. 一三乘別敎. 謂如四諦敎緣起經

等. 二三乘通敎. 謂如般若解深密經等. 三一

乘分敎. 如瓔珞經及梵網經等. 四一乘滿敎.

謂如華嚴經普賢敎. 釋此四別如彼疏中

第八唐朝吉藏法師立三種敎者. 謂三法輪.

一根本法輪. 卽華嚴經最初說. 二枝末法輪.

卽三乘等於後所說. 三攝末歸本法輪. 卽法

華經四十年後說□三入一之敎

經數:一七三九

經名:新華嚴經論卷第三

頁數:七三五

上      欄

第九梁朝光宅寺雲法師立四敎者. 謂如法

華經中. 臨門三車卽三乘. 四衢道中所授大

白牛車爲第四乘. 以臨門牛車亦同羊鹿俱

不得故. 若不爾長者宅內引諸子時. 云此三

車指在門外. 諸子出宅卽合得車. 如何出已

索本所指之車而不得故. 後更索耶. 故知是

權同於羊鹿也. 以是大乘權敎方便說故. 具

釋如彼法華疏中

第十唐朝江南印法師立二敎者. 一釋迦經

名屈曲敎. 以逆機性隨計說故. 二華嚴經盧

舍那十身平等敎. 彼法師立三敎略有四別.

一主別. 謂彼釋迦化身所說. 此舍那十身所

說. 二處別. 謂彼娑婆世界木樹草座上所說.

此於蓮華藏世界寶樹金座上所說. 三衆別.

彼與聲聞及菩薩說. 此唯菩薩極位同說. 四

說別. 謂彼但是當方所說. 此要十方同說. 如

華嚴經中說. 已上十家所釋□依今唐朝藏

法師所集. 同異各是一家. □是當世[&FFFF]#才. 智

超群品. 皆爲統賢靈之法將. 開佛日之明燈.

不可是非加其名. 但知仰敬其高旨. 只如思

智二德. 位已昇堂. 雲公演法. 雨華亭下. 悟靈

山於卽夕. 法眼逾明. 登果位於今辰. 道齊遐

古. 只如佛說內外中間之言. 遂卽入定. 後有

五百阿羅漢. 各解此言. 佛出定後同問世尊.

誰當佛意. 佛言. □非我意. 諸人問佛. 旣不當

佛意. 將無得罪. 佛言. 雖非我意. 各順正理.

堪爲聖敎. 有福無罪. 肉此諸德所說各有典

據. 然今唐朝藏法師. 承習儼法師爲門人. 立

敎深有道理. 亦可[&FFFF]#其指趣. 一小乘敎. 二大

中      欄

乘始敎. 三終敎. 四頓敎. 五圓敎. 初小乘可

知. 二始敎者. 深密經中立第三時敎. 同許定

性二乘俱不成佛故. 今會總爲一敎. 此說未

盡大乘法理. 是故立爲大乘始敎. 三終敎者.

定性二乘無佛性者及闡提. 悉當成佛 . 方盡

大乘至極之說故. 立爲終敎. 然上始終二

敎□依地位漸次修成. 俱爲漸敎. 四頓敎

者. 但一念不生卽名爲佛. 不從地位漸次

而說. 故立爲頓敎. 如思益經云得諸法正性

者. 不從一地至一地. 楞伽經云. 初地卽八

者. 乃至無所有何次第. 又下十地品中十地.

猶如空中鳥跡. 豈有差別也. 具如諸法無行

經等說. 五圓敎者. 得一位卽一切位. 一切位

卽一位故. 十信滿心卽攝六位成正覺等. 依

普賢法界帝網重重主佛具足故名圓敎. 如

此經等說. 藏法師作如是和會

又西域戒賢. 遠承彌勒無著. 近踵護法難陀.

依深密經瑜伽等論立三種敎. 佛初鹿園說

小乘法. 雖說生空. 猶未說法空眞理. 以非了

義. 卽四阿含等經是. 第二時中雖依遍計所

執自性說諸法空. 然猶未說依他圓成唯識

道理. 故亦非了義. 卽諸部般若 等敎是. 第三

時中方就大乘正理. 具說三性三無性等唯

識二諦. 方爲了義. 卽解深密經等. 又此三位

各以三義釋. 一攝機. 二說敎. 三顯理. 具初唯

攝聲聞. 唯說小乘唯顯生空. 二唯攝菩薩. 唯

說大乘. 唯顯二空. 三普攝諸機通說諸乘具

顯空有. 是故前二攝機顯理名有闕. 故非了

義. 後一機無不攝敎無不具理無不圓故. 故

下      欄

爲了義. 第二智光法師遠承文殊龍樹近[&FFFF]#

提婆淸辯. 依般若等經中觀等論亦立三敎.

謂佛初鹿園爲諸小根說小乘法. 明心境俱

有. 第二時中爲彼中根說法相大乘. 明境空

心有唯識道理. 以根猶劣故. 未能全入平等

眞空. 故作是說. 第三時中爲上根說無相大

乘. 辯心境俱空平等一味. 爲眞了義. 又此三

位亦三義. 釋先攝機者. 初時唯攝二乘人機.

第二通攝大小二機. 以此宗許一分二乘不

向佛果. 三唯攝菩薩通於漸頓. 以諸二乘悉

向佛果更無餘路故. 二約敎者. 初說小乘. 二

說通三. 後唯一乘. 三約顯理者. 初破外道自

性故. 說緣生法定是實有. 二漸次破二乘緣

生實有執. 故說此緣生以爲假有. 以彼怖畏

此眞空故. 猶存假有. 而接引之. 後時方就究

竟大乘. 說此緣生卽是性空平等一味不□

二諦. 是故法相大乘有所得等. 屬第二敎. 非

眞了義. 此三敎次第如智光論師說. 此乃西

國法將立敎各有一途. 皆詮聖敎. 在彼一方

軌式. 仰惟高旨未可僉量. 但通玄自參聖敎.

以管窺天以述意懷. 用呈後哲. 准其敎旨略

立十種敎. 總該佛日出興始終敎意. 何者爲

十

第一時說小乘純有敎

第二時說般若破有明空敎

第三時說解深密經爲和會空有明不空不有

敎

第四時說楞伽經明說假卽眞敎

第五時說維摩經明卽俗□眞敎

經數:一七三九

經名:新華嚴經論卷第三

頁數:七三六

上      欄

第六時說法華經明引權歸實起信敎

第七時說涅槃經令諸三乘捨權向實敎. 第

八時說華嚴經於刹那之際通攝十世圓融無

始終前後通該敎

第九共不共敎

第十不共共敎

第一時說小乘純有敎者. 爲諸凡夫繫著世

法以爲實有. 隨於色塵作諸不善. 以不善故

墮於苦趣. 還將有法□勒彼心. 以戒防護制

諸不善. 故名純有敎. 於小乘中. 還說無表性

戒等通其大體. 但隨根性用事不同. 如二乘

菩薩亦爾. 經云. 若人受佛戒則入諸佛位. 亦

以性戒論之. 又云. 如是千百億各接微塵衆

俱來至我所者. 初以報化身引接. 後以令歸

法身實報. 若上根者. 法身事理一時爲依本

故

第二時說般若破有明空敎者. 旣說小乘實

有. 令成軌範制其身語意得住善法. 則說生

空等觀. 方說法空敎. 破彼繫著. 漸向法身

第三時說解深密經爲和會空有敎者. 爲於

前空有二敎和會. 令邊見者不滯空有二門.

爲不空不有敎. 爲二乘人滅識證寂住寂無

知. 爲□彼故. 寄說第九阿陀那識爲純淨識.

五六七八等識. 常依彼九識以爲依止. 凡愚

不了妄執爲我. 如水暴流不離水體. 諸波浪

等以水爲依. 五六七八識. 常以淨識爲依故.

漸□二乘之心達識成智. 何故安立九識爲

淨識者. 爲二乘人久於生死業種六七八識

有怖畏故. 恐彼難信方便. 於生死種外別立

中       欄

淨識. 漸漸引之. 意欲使令留惑不滅使令悲

智漸漸得生. 深密經云如是菩薩雖由法住

以智爲依止. 漸令空見者達識成智

第四時說楞伽經說假卽眞敎者. 如楞伽經.

直爲大乘根堪之者. 頓說第八業種之識. 名

爲如來藏識. 又云. 得相者是識. 不得相者是

智. 又經云. 藏識海常住. 境界風所動. 此經

直於無明業種. 以明智門. 明與無明其性不

二. 起信論亦同此說. 此敎雖說無明業種成

智. 猶希出俗未現同纏也

第五時說維摩經卽俗□眞敎者. 爲維摩經

中不以聲聞二乘及三乘菩薩爲知法者故.

是以十大弟子. 杜口於毘耶. 彌勒光嚴. 息[&FFFF]#

言於法夕. 此經破前四種敎中菩薩聲聞染

淨未亡常欣出俗卽以淨名. 身居俗士. 明卽

俗□眞. 壞彼淨相常懷染淨. 故說無明有愛

爲如來種等. 使令三乘之衆淨相心亡. 出俗

入纏平等無□. 方明實德. 爲有實宗. 還現實

報淨土. 如佛以足指接地所現之土是也. 爲

三乘根劣[&FFFF]#佛神通. 信劣土亡非自證故. 自

餘之意. 前判敎分宗門中已說. 是故此維摩

經名卽俗□眞敎. 故以文殊爲法身. 以維摩

詰明入纏之行. 卽以法身爲體. 以行爲用. 乃

令體用自相問答. 爲三乘樂學如如空理厭

假修眞積行多生方成佛者. 令歸法界性相

理事因果同時. 此經同別. 前判敎分宗門中

已說

第六時說法華經引權歸實敎者. 爲羅漢隨

空會寂. 緣覺會十二緣生法皆無體性. 六根

下      欄

識及名色心境三事自性無生. 如是二人. 皆

時識滅. 三界業滅. 智慈不生. 又爲析法明

空. 以空破惑. 樂生淨土. 及留惑潤生菩薩. □

不了一切衆生無明諸惑. 皆從一切如來根

本性淨普光明無中邊智之所生. 皆有淨土

穢土自佛他佛欣厭等諸邪見. 不稱眞障. 引

此三根令歸本智. 故卽以妙法蓮華. 令知無

明生死性本唯智體性自無染. 但迷悟不同

無有二性. 以蓮華像之. 引彼三根令歸本故.

是故法華經云. 世間相常住. 一如判敎分宗

門中已說

第七時說涅槃經令諸三乘捨權向實敎者.

爲餘三乘敎中爲責慢故. 爲不信故. 說有情

畢竟不得成佛. 令起信進修行. 於此經中明

一切有情皆有佛性如佛無異. 但爲無明覆

故不見. 前爲三權末後是實. 是三乘中修假

眞如. 及空敎三祇之滿極是見性之初門. 於

中佛與迦葉菩薩問答. 亦和會初成正覺時.

爲大菩薩說法界法門時道理故. 更有餘同

別意. 前判敎分宗門中已說. 涅槃經. 是三乘

中捨權就實. 相盡見性之門. 法華卽是捨權

就實法界緣起理事性相之門. 一部之經俱

三乘中第六時敎. 但爲化相門中說時前後

故. 分涅槃經爲第七時敎. 然其智境無有次

第古今時也

第八時說華嚴經於刹那際. 通攝三世及十

世同圓融敎者. 如經說云. 入刹那際三昧降

神受生八相成道入涅槃. 總不移時. 爲依本

性理智本無時故. 非權依本也. 故名爲入. 非

經數:一七三九

經名:新華嚴經論卷第三

頁數:七三七

上      欄

是本法性中而有出入三昧. 以化儀軌則. 施

方便言. 不可隨言. 滯其化跡. 令諸群品都無

所歸. 是故諸明人. [&FFFF]#隨其言言佛世尊一人

入刹那際三昧. 諸佛世尊常於法身智海. 與

衆生數等諸三昧門. 應衆生見本無出入. 應

如是知. 如來三昧出入之相. 此經敎門無始

無終. 是佛實報果德性相圓周. 若心其頭尾

長短始終路絶. 該括諸敎諸行. 世間境界一

切行解. 依本總作一時一際法門. 本如是故.

該彼三世諸時. 爲一際一刹那時故. 猶如衆

流皆歸海故. 出此法外. 別生情量. 總是權門.

非究竟說. 如此法門佛不出世. 亦無涅槃. 爲

依本法非情敎故. 依本法也. 卽無出入. 依權

學者. 卽說出世入般涅槃. 從初發心十住之

首. 以三昧力頓印三界. 三世一際諸法一味.

解脫涅槃常寂滅味. 更無始終. 因果一際. 諸

性一性. 諸智一智. 諸相一相. 諸行一行. 三世

一念. 一念三世. 乃至十世. 如是等法自在無

□. 此經法門無始無終. 名爲常轉法輪. 是故

此經敎門. 依本安立以備大根. 依本一際不

立始終. 爲非虛妄見故. 入一總得餘. 爲法界

一際故. 不同權學見未盡故. 入餘總得一. 爲

法界體無□故. 如圓珠無方. 如明鏡頓照. 如

虛空無隔. 如響無依. 如影不□. 如化人所生

故. 此法門者. 是該括始[&FFFF]#一際圓滿無□無

成無壞無出無沒常轉法輪. 若人了得此法

門者. 佛智自然智無師智之所現前. 爲此法

無出沒故. 還以自然無出沒智而自能得之.

非情計思量之所能得也. 一切權敎法門. 總

中      欄

在其中. 一時而說. 爲諸權敎不出法界無三

世故. 各依自見無量差殊. 此一乘敎是始成

正覺時說. 若依情是最初成佛時說. 若依智

是無始終說

第九共不共敎者. 爲說諸大乘經. 人天三乘

同聞得益各別. 又華嚴經云. 於一毛端處. 及

以一塵中. 諸佛轉法輪. 衆生解差別. 又經云.

菩薩在一小衆生身中. 成等正覺轉法輪. 度

無量衆生. 其小衆生不知不覺. 此乃常與衆

生共. 及以大小乘共在佛海中. 身之與心本

無差別. 然見佛不見佛. 聞法不聞法. 解脫知

見. 大小及苦樂. 各各不同. 是故名爲共不共

敎. 又經云. 入刹那際三昧. 示現從兜率天降

神母胎出現轉法輪入涅槃. 此乃於無時之

中諸衆生等自得時分. 見初中後. 於一音法

內自得人天小乘大乘佛乘. 自得道果. 各各

不同. 見佛住劫受命長短. 各自差別. 而實如

來性無造作無生無滅. 然以無作法性無垢

白淨之智. 自體淸淨與一切衆生本來體同.

故稱衆生應聞. 不違彼念. 爲法性智本無造

作者. 以法性智自在故. 能稱彼念令無失時.

如是佛共法共智共時共身共心共乘. 以知

見解脫各各不共故. 言共不共敎. 亦如五百

聲聞共在華嚴會而如聾如盲. 是其事也

第十不共共敎者. 如華嚴經中. 十方雲集諸

來菩薩及佛國土所從來方不同各別. 所共

同聲說法總同聞法. 獲益能同能別. 又於會

中. 天龍八部人非人等各各差殊. 同得聞毘

盧遮那果德法門. 具同具別自在. 諸餘三乘

下      欄

亦有如是不共共敎. 准例可知. 如是十敎. 總

是如來於本法界一刹那際一時一聲. 頓印

如響. 隨諸衆生自分根力漸頓不同. 是故於

今以圓數故略分十種敎門. 用彰進修解行

差別. 如上十時敎門. 總是如來無心三世智

海一時說故. 由根聞故. 大小及時分差別自

根而生

三明敎義差別者. 夫三界大雄應眞寂寞. 身

心性相都無所爲. 然以性起大悲稱法同

體. 從無作智隨緣敎生. 肉一雨普滋任生各

異. 或名同而義別. 卽漸敎十地圓敎十地等.

或言別而義同. 十方世界法門. 皆是四諦法

門. 或理事兩乖或體用相徹. 或初或漸或頓

或圓. 法不自施依根敎立. 根羸卽法劣. 器廣

卽道圓. 稱物所宜大小隨見. 或同言而解別

異語而齊知. 當類所堪應時施設. 或樂門前

之駕. 廢遊露地之乘. 且約最上之徒及以漸

漸之衆. 粗陳十法義理差殊. 使得始學之流

不以滯權而妨實者也. 其十門者

一佛日出興敎主別  二光明表法現相別

三問答所詮主伴別  四所示因圓果滿別

五地位所行行相別  六重令善財證法別

七六位菩薩來衆別  八所施法門理事別

九與諸三乘得果別  十所付法藏流通別

第一佛日出興敎主別者. 此敎卽以毘盧遮

那爲敎主也. 毘者此云種種. 盧遮那此云光

明遍照. 又毘之云遍以大智種種光明. 照諸

衆生根機. 此卽以法身悲智爲名. 不同權敎

以姓爲號. 牟尼者. 此云滅默. 但且[&FFFF]#法體無

經數:一七三九

經名:新華嚴經論卷第三

頁數:七三八

上      欄

說. 不言悲智但有三十二相八十種好. 不具

無邊相海故. 又是剃除□髮. 非是頂著華冠

佛故. 是同三乘出俗故. 不同此敎卽俗卽眞

無出入故. 如毘盧遮那如來. 大約且以九十

七種大人. 之相頂上華冠具足嚴好. 三十二

種寶王. 化無量寶種種莊嚴. 手著環釧. 頸串

瓔珞. 廣如經說隨好無盡

第二光明表法現相別者. 除如來十身相海

品九十七種相中所放光明. 亦除夜摩天等

所放光明. 但且直論表法光明. 始終有十. 一

一皆表因果次第十信十住十行十□向十地

等位. 其中行相無有雜亂. 不同餘敎化佛放

光. 或放一光而無十. 或全身悉放而無次. 或

放果光而無因. 或放因光而無果如法華經.

直放眉間女相果光. 而無足輪下信位因光.

如大品經中. 佛放足輪下光. 及全身一時盡

放光明. 一時普攝三乘因果. 直從下向上. 以

放光明. 以成漸次. 從凡向聖多劫積修. 行滿

之後方成果德. 不同此經放光. 從果成因以

因成果因果一體不壞進修

第一先放齒間十種光明. 莊嚴法界一切道

場. 爲初登正覺. 十方告衆. 使令咸集. 如經廣

明. 此爲莊嚴告衆雲集光故

第二放眉間果光. 入足輪中. 以果成因. 起信

之首

第三還從足輪下放出所入果光. 用照金色

世界不動智佛. 還是果佛. 亦是根本. 金剛智

體. 文殊師利卽是初心及究竟成果已來所

覺根本法身成智之母. 以彼眉間果光入足

中       欄

輪中. 卽是以果成因. 還以足輪下所入之果

光. 復出照金色世界不動智佛. 卽是用因成

果. 用果成因. 以果頓示. 用成初信之門. 卽以

智首等十首菩薩用成信位. 其位行相後當

廣明

第四說十住品時. 昇須彌頂上. 如來於足指

端放光. 以明發足之始見道之初以三昧力

住法之頂. 從前信位入眞實證. 須彌山者. 明

因止而慧明. 以入十住聖位之中要定方能

眞慧明也. 故十住位菩薩下名共同皆名爲

慧

第五如來昇夜摩天上放足趺上光. 以明用

成行位. 此天離地際故. 說十行位也. 表依空

起行用也. 表法以明先證法身根本智慧始

行萬行

第六昇兜率天宮如來膝上放光. 說十□向.

表此天處欲界之中理事無□. 故名□向. 初

發心住時理事無□. 非獨此處方有□向. 但

以次第名言法須安立. 然實體中一一位中

皆具足也. 膝者明屈申□旋自在說□向義

也. 表眞俗自在故. 先死涅槃已自在成智悲

故也

第七他化自在天中放眉間女相果德光明.

說十地位也. 爲十地菩薩因果位終故. 還像

此天依他起化. 無自心化故. 表十地菩薩但

爲衆生所須敎化自無業化. 又於欲界之際

卽無欲故. 還同四禪及出三界之法門故. 異

彼小乘修生涅槃出三界惑故. 又異權敎菩

薩於第四禪中成十地故. 又從兜率天超過

下      欄

化樂天至他化自在天者. 表十地位法遍法

界故. 不須次第. 上界四禪亦在其會. 不來而

到. 不往而至. 不動而見故. 上下諸天降處其

中. 十方世界悉在毛孔. 但以表法階皆如是.

實無上下彼此往來. 十一地普賢佛華三昧

會. 在第三禪天說. 來文未足

第八如來普光明殿說如來出現品. 放眉間

女光[&FFFF]#文殊頂. 明前他化自在天上十地果

終第三禪中等覺位畢. 設法已成. 陳施本敎

行相規模. 規模旣終因果圓備. 設敎旣畢方

乃出現. 未說法門何名出現. 又世主妙嚴品

中. 始成正覺. 出現起自信心. 修行五位. 五

位旣成. 佛果自現. 後出現品中. 則明自己修

證果終自己稱法所見出現. 又明從初始終

於佛法界體上. 安諸地位次第之門. 於始於

終長明出現. 本來一際無前無後. 放光[&FFFF]#文

殊之頂. 以果光[&FFFF]#果法. 以文殊是佛法身根

本智. 欲令文殊普賢菩薩共相問答. 結會五

位始終因果體用徹故. 文殊菩薩知而故問？

經云. 誰爲佛長子. 我今當問誰. 於是如來放

口中光[&FFFF]#普賢口

第九如來口中放光[&FFFF]#普賢口. 口中光者. 是

佛敎光. 欲令普賢以差別智說佛出現果德

法門文殊因佛放光. 始知問法之處. 夫聖智

本自相知. 今以佛法印用成後則. 此乃九度

放光. 以成一部經之始終法則. 結會已前五

位因果體用之門. 此之三人始終不相離故.

以明如來是文殊普賢二人之果

第十於獨園之內. 放眉間女相果光. 明已上

經數:一七三九

經名:新華嚴經論卷第三

頁數:七三九

上      欄

諸位因果已成還將此法用利衆生故. 入法

界品中. 令人天凡夫六千比丘五百優婆塞

五百優婆夷五百童男女等. 皆令於此門得

道成佛. 其餘廣意後當更明. 從此已上十度

放光. 於中表意各有分齊. 此經放光具足表

德圓滿. 具足其十皆周法界. 不同化佛所放

光明說一部經時. 或一度放光. 或則全身. 未

普有如此經中圓周始[&FFFF]#. 一一備德具其十

也. 但言說十備德無盡. 十爲圓數故也

第三問答所詮主伴別者. 說此一部經之問

答體用所乘之宗大意. 總相具德有三. 一佛.

二文殊. 三普賢. 佛表果德無言. 當不可說不

可修不可得不可證. 但因成果自得. 文殊因

位可說. 以此說法身果德. 勸修普賢自行可

行. 行其行海充滿法界故. 用此三德將爲利

樂衆生. 文殊成[&FFFF]#法身本智. 普賢成其差別

智之行德. 一切諸佛皆依此二尊者以爲師

範. 而能成就大菩提之極果. 或說普賢爲長

子. 爲建行成滿衆生故. 或說文殊爲小男. 爲

盧遮創始發心證法身本智佛性之首. 爲最

初證法身本智佛性. 爲初生諸佛聖性智慧

家故也. 爲啓□發明之首. 故爲小男. 主東北

方爲艮卦艮爲小男. 又爲山爲石. 在丑寅兩

間. 表平旦創明暗相已無日光未著. 像啓□

之首十住發心創見道. 故指文殊師利在東

北方淸□山也. 且取此閻色洲之境位也. 記

法在於世間使令易解. 又經云. 一切處文殊

師利. 卽明法身遍也. 又過東方十佛刹微塵

數世界. 有金色世界. 有文殊師利. 又十方

中      欄

文殊師利. 所從來國金色世界. 金爲白色其

相黃. 體白而黃相者. 卽明法身佛性智也. 體

白淨淸潔非屬白色形. 身心無染. 非如世間

色白之白也. 法身佛性無心無身. 任性無作

緣生白淨. 物物無心唯無依智. 名爲白淨. 若

諸菩薩證如是性如是智身. 皆黃色爲黃. 爲

福慶之色. 無貪嗔□. 卽有和氣智慈益物之

德也. 經云. 應眞菩薩皆眞金色也. 故言文殊

師利從金色世界來者. 明一切處法皆眞也.

表一眞法界也. 普賢長子者. 位在東方卯位

爲震卦. 震爲長男. 爲頭爲首. 爲靑龍. 爲慶.

爲春生. 爲建法之初也. 世間佛法皆取東方

爲初首. 表像日出咸照萬物. 悉皆明了堪施

作務隨緣運用故. 普賢爲行首. 故爲長男也.

觀音爲悲首. 位在西方. 住金剛山之西阿說

慈悲經. 西爲酉位. 酉爲兌卦. 兌爲金. 爲白

虎. 爲凶危. 爲秋殺故. 以慈悲觀音主之. 於不

善處行慈是觀音也. 文殊普賢觀音三法. 是

十方佛共行. 爲善財童子十□向中第七慈

悲位中善知識. 餘廣義後當更明. 佛法無言.

以用世間法. 託事表之. 有言說者. 皆是世間

法也. 無言啓□何達. 以此義故. 用佛文殊普

賢三德互爲主伴. 以成法則. 化利衆生之首.

佛收一切果. 文殊收一切所行因果法身本

智. 普賢收一切因果行身差別智. 以此義故.

或說文殊普賢爲一切諸佛之母. 或說文殊

普賢小男長子. 三人互體成一法界之體用

也. 卽文殊爲始見道初法身本智之門. 普賢

卽爲始見道之後行行之門. 佛卽二事之中

下      欄

無作體也. 故以文殊法身. 該此一部之敎所

說法身本智. 備一切衆生初見道. 普賢該此

一部之敎所說行門差別智. 備一切衆生行

行之門. 法行具足名之爲佛. 化佛敎中無此

所表. 涅槃經中佛隱身不現. 昔雪山童子所

得了諸行無常是生滅法. 獨表法身涅槃無

有行故. 大品經中. 薩陀波□菩薩心般若波

羅密. 具六波羅蜜. 未有方便波羅蜜願力智

等十波羅蜜. 但爲引聲聞人天小器未堪耶

方便願力智等波羅蜜也. 六波羅蜜中無方

便波羅蜜者. 爲方便波羅蜜行於非道. 彼小

器未堪聞也. 何以然者. 有畏愛故. 及於彼經

中多有聲聞人共佛爲問答. 非大菩薩故. 設

有菩薩. 非文殊普賢故. 設有文殊無普賢者.

表未具行故. 設有文殊普賢無文殊者. 明不見法

身本智慧故. 設有文殊普賢. 不自相問答. 明

理事未徹故. 又不言一切處文殊一切處及

微塵中普賢行衆行故. 又化佛自爲問答主.

但有因行果. 待三僧祇劫之後. 爲引小器之

徒. 未說卽因卽果理事圓融十住初心卽是

佛故. 無前後際故. 頓證法界故. 眞俗俱眞. 以

此不同. 用例化佛所說之敎. 無如此經也. 一

切諸敎皆權施設引彼諸根咸來至此華嚴大

海. 入毘盧遮那一眞境界. 以三乘空觀. 折伏

現行無明. 不生不成根本智具差別智故. 欣

生他土厭此娑婆. 設有住者. 猶言留惑也. 又

此經中. 善財童子依十住中遍行五位. 法門

行相遍行滿故. 以此十住位內具有十地行

門. 以表此法德用滿故. 不同餘敎行也. 如雪

經數:一七三九

經名:新華嚴經論卷第四

頁數:七四○

上      欄

山童子見一善知識得一法門. 薩陀波淪亦

然. 法華經中略示龍女成佛. 猶指南方. 非爲

法界自他圓滿故. 仍問答主別. 敎主卽是化

佛. 穢國設化令淨. 非實淨土. 仍移諸人天置

於他土. 仍彼此未終也. 若說此經與餘經別

者. 事廣而難終. 略而言之. 且復如是

新華嚴經論卷第三

新華嚴經論卷第四

長者李通玄撰

第四明示因圓果滿別者. 顯佛果有三種不

同一亡言絶行獨明法身無作果. 二從行積

修行滿功成多劫始成果. 三創發心時十住

初位體用隨緣所成果

一亡言絶行獨明法身無作果者. 卽涅槃無

行等經是. 隱身不現萬事休息. 又云羅刹爲

雪山童子. 說諸行無常是生滅法生滅滅已

寂滅爲樂. 是無作果. 不具行故

二從行積修行滿多劫方明果者. 卽權敎之

中. 說行修成. 三僧祇劫行滿所成佛果是也.

以不了無明十二有支本是法身智慧. 厭而

以空觀折伏現行煩惱欣別淨門. 三從凡十

住初心創證隨緣運用所成果者. 卽華嚴經

是也. 十信終心卽以方便三昧達無明十二有

支成理智大悲. 卽具文殊普賢體用法界法

門. 又如化佛所施因果敎行. 定經三僧祇

所有佛功德總是修生. 百劫修相好業. 然燈

中      欄

得光明. 不殺得長壽. 布施得資財. 忍辱得端

正. 一一因果屬對相似具足. 仍對治種種法

門. 始得見性成佛. 如華嚴經卽不然. 一念頓

證法界法門. 身心性相本唯法體. 施爲運用

動寂任眞運無作智卽是佛也. 爲一切佛應

如是. 無長無短始終畢竟. 法皆如是. 於一眞

法界任法施爲. 悉皆具足□沙德用. 卽因卽

果. 以此普門法界理智諸障自無. 無別對治

別修別斷. 不見變化. 變與不變無異性相故.

普觀一切無非法門. 無非解脫. 但爲自心强

生繁著. 爲多事故比[&FFFF]#苦流. 故勞聖說種種

差別. 於所說處復生繫著. 以此義故. 聖說不

同. 或漸或圓. 應諸根器. 如此經敎頓示圓乘.

上上乘人所應堪受. 設不堪受者當須樂修.

究竟歸流畢居此海. 是故餘敎先因後果. 不

同此敎因果同時. 爲法性智海中因果不可

得故. 爲不可得中因果同時無有障□也. 可

得因果卽有前後. 有所得者皆無是常. 非究

竟說也. 若先因後果者. 因亦不成故果亦壞

也. 緣生之法不相續故. 卽斷滅故. 自他不成

故. 如數一錢不數後錢. 無後二者一亦不成.

爲刹那不相續. 刹那因不成果亦壞. 多劫不

相續. 多劫因果壞. 要待數後錢時前一始成.

因果亦爾. 要待一時中無間者. 因果始成. 若

爾者. 如數兩錢同數無前無後. 誰爲一二. 如

□二指誰爲因果. 如二指等隨心數處爲因.

後數爲果. 若是有前有後卽有中間者. 還有

刹那間斷. 有間斷者不成因果. 若同時者如

□二指無前無後. 誰爲因果. 亦皆不成. 如此

下      欄

華嚴經因果同時者. 俱無如是前後及同時

情量繫著妄想. 有無俱不俱常無常等繫著

因果. 但了法體非所施設. 非因果繫名爲因

果. 非情所立同時前後之妄想也. 如是者何.

異楞伽漸敎之說. 此則不然. 前說敎主別問

答主別等.  卽明文殊普賢佛等三德體用主

伴無□故. 楞伽經中. 化佛及大慧菩薩. 問答

破相. 但知顯理. 無繫著故. 不論緣起法界. 如

緣起法界者. 法界不成不破. 但知了法如是

故. 是故楞伽經云. 先示相似物後當與眞實.

又云. 得相者是識. 不得相者是智. 卽是明成

壞也. 如此經中意者. 卽眞無有假法. 諸法總

眞. 純眞無假. 更無相似存眞存假. 經云. 衆生

界卽佛界也. 如此經中. 文殊以理會行. 普賢

以行會理. 二人體用相徹. 以成一眞法界. 前

後相收. 四十品經互相該括. 前後相徹文義

相收. 一法門中具多法也. 是故經云. 於多法

中爲一法. 於一法中爲衆多. 於漸敎中. 設有

小分義同. 多分不相似故. 如覺首等十首菩

薩. 各說一法以成十信. 於十信中共成一信.

爲十箇信位. 互體相成不獨施設. 以十信成

一信. 以一信成十信. 有解者不可偏取一門.

十慧菩薩. 十林菩薩. 十幢菩薩. 十藏菩薩.

又說十定十通十忍. 如是一一位次法門皆

悉如是. 互相成就如帝釋網. 互相徹入一中

無量無量中一. 諸佛菩薩體用相成. 因果相

入同時無二. 如經中說. 法慧菩薩入定. 卽十

方世界同名法慧佛來. 功德林菩薩入定. 卽

十方世界同名功德林佛來. 金剛幢菩薩入